«Դժվարանում եմ ասել»,- դժվարացավ ասել պրն Թորոսյանը: Այդուհանդերձ, ի՞նչ իրավիճակում կարող է տնտեսական որեւէ գործունեության ոլորտում մենաշնորհ սահմանելու անհրաժեշտություն առաջանալ: Նորմալ երկրում, նորմալ իշխանության պարագայում նման իրավիճակ ստեղծվելու որեւէ, նույնիսկ տեսական հնարավորություն պարզապես չկա: Ցանկացած իրավիճակից կա ելք առանց մենաշնորհ սահմանելու: Իրավիճակների ու գործունեությունների թվարկումներ չիրականացնելու համար ընդամենը բերենք ամենաարտառոց գործունեություններն ու իրավիճակները: Ասենք, մեր ատոմակայանի համար միջուկային վառելիքի մատակարարումը, զենքի ու հոգեմետ դեղամիջոցների պատրաստումը, ներմուծումն ու վաճառքը եւ այլն: